Főigazgatósági tájékoztató
2000/2001. augusztus-október 8-10. szám

szöveges verzió!!!

Szegedi Tudományegyetem Juhász Gyula Tanárképző Főiskolai Kar
H-6725 Szeged, Boldogasszony sgt. 6.
Tel: (+36) 62 546-051, Fax: (+36) 62 420-953
Felelős Kiadó: dr. Galambos Gábor
Felelős szerkesztők:
Szolgáné dr. Rózsa Zsuzsanna hivatalvezető
dr. Tóth Szergej főigazgató-helyettes
Technikai szerkesztő:
Szécsi Zoltánné

Tartalom

I. A főiskolai Kari Tanács üléei	68

II. HATÁROZATOK	68

III. KÖZLEMÉNYEK 
	1. Germanisztikai konferencia a JGYTFK-n 	69
	2. Egységvezetői értekezlet: 2001. 09. 06.	69
  3. Ünnepélyes tanévnyitó	69
  4. Díszablak ünnepélyes avatása	69
	5. Díszoklevelek átadása az SZTE JGYTFK-n	70
	6. Kézikönyv az olasz kultúráról	70
	7. Fekete István Kutatócsoport kiadványa	70
	8. Környész konferencia a JGYTFK-n	70
	9. Angol nyelvű ismertető a JGYTFK-ról	71
10. Országos Tanítási verseny a gyakorlóiskolában	71
	11. Egységvezetői értekezlet: 2001. 10. 16.	71
12. SZTE JGYTFK FDSZ hírei	71
	13. A 2001. évi épület felújítások és karbantartási munkák	72
	14. JGYTFK Központi Könyvtár	72
15. JGYTFK: Biológia Tanszék könyvtára	72
16. JGYTFK: Matematika Tanszék könyvtára	73
17. JGYTFK: Történelem Tanszék könyvtára	73
18. Internetes könyvtári honlap bővítése	73
19. Tempus és Ceepus elnök	73
20. MTA Nyelv- és Irodalomtudományi Osztály	73

IV. NEMZETKÖZI KAPCSOLATOK	73

V. Díszoklevéllel kitüntetettek	77

VI. Képeslapok és Fotográfiák a főiskolai Karunkról	83

I.
A főiskolai Kari Tanács ülései

A Főiskolai Kari Tanács 2001. október 18-án ülést tartott. A napirend a következő volt:

1.	Személyi ügy: Javaslat egységvezetői megbízás megismétlésére Előterjesztő: Szolgáné dr. Rózsa Zsuzsanna személyügyi és hivatalvezető
2.	Javaslat a kari Szervezeti és Működési Szabályzat elfogadására Előterjesztő: Szolgáné dr. Rózsa Zsuzsanna személyügyi és hivatalvezető
3.	Főigazgatói tájékoztató
3. 1.	 a MAB egyetemi és főiskolai tanári véleményezési eljárásáról
3. 2.	 aktuális jogszabályokról Előterjesztő: dr. Galambos Gábor főigazgató
4.	Egyebek

II.
HATÁROZATOK
A SZEGEDI TUDomÁNYEGYETEM
Juhász Gyula Tanárképző Főiskolai Kar
KARI TANÁCSÁNAK
2001. október 18-án tartott ülésén
hozott HATÁROZATAI
növekvő sorszámozással

1.	A Szegedi Tudományegyetem Juhász Gyula Tanárképző Főiskolai Kar Tanácsa a 196/2001. (X. 18.) KT. számú HATÁROZATÁVAL 13 igen, 0 nem, 0 tartózkodás nyílt szavazattal elfogadja a napirendi pontok tárgyalását a módosító indítvánnyal együtt.

2.	A Szegedi Tudományegyetem Juhász Gyula Tanárképző Főiskolai Kar Tanácsa a 197/2001. (X. 18.) KT. számú HATÁROZATÁVAL 12 igen, 0 nem, 0 tartózkodás titkos szavazattal megválasztja dr. Csillag András főiskolai tanárt  a kari Minőségbiztosítási Bizottság elnökének. Az elnöki megbízás 2001. október 18-tól - 2002. május 1-ig szól.

3.	A Szegedi Tudományegyetem Juhász Gyula Tanárképző Főiskolai Kar Tanácsa a 198/2001. (X. 18.) KT. számú HATÁROZATÁVAL 13 igen, 0 nem, 0 tartózkodás titkos szavazattal támogatja dr. Bonifert Domonkosné dr. főiskolai docens intézetigazgatói megbízásának első megismétlésére vonatkozó előterjesztést a Szegedi Tudományegyetem Juhász Gyula Tanárképző Főiskolai Kar Szakképzési, Továbbképzési és Távoktatási Intézetben.. A megbízás 2002. január 1-től – 2005. június 30-ig szól.

4.	A Szegedi Tudományegyetem Juhász Gyula Tanárképző Főiskolai Kar Tanácsa 199/2001. (X. 18.) számú KT. HATÁROZATÁVAL 14 igen, 0  nem, 0  tartózkodás nyílt szavazattal elfogadja a kari Szervezeti és Működési Szabályzatot, amelyet  az SZTE Szervezeti és Működési Szabályzatával és a kari mellékletekkel együtt kell alkalmazni.

III.
KÖZLEMÉNYEK 
A Közlemények rovatban megjelentek sorrendiségét az időrendiség határozza meg.

1.	Germanisztikai konferencia a JGYTFK-n. 2001. szeptember 3-5-e között az SZTE Német Nyelv és Irodalom Tanszéke germanisztikai konferenciát rendezett “A német nyelv szerepe a 21. század soknyelvű Európájában” címmel. A nemzetközi rendezvény az intézményünk és a Kieli Christian-Albrechts-Universität között fennálló mintegy tízéves együttműködés kiemelkedő eseménye volt. A háromnapos nemzetközi rendezvényen – mely a “Nyelvek európai éve” rendezvényeinek sorába illeszkedik – magyar és német germanisták mellett észt, román, szlovák és ukrán előadók is részt vettek. A résztvevők közös célja – Európa nyelvi sokszínűségének megőrzése mellett –, hogy a német nyelv, melyet Európa összlakosságának 24%-a anyanyelvként beszél, regionális közvetítő nyelvi szerepében továbbra is erősödjön. A nyelvtudományi, irodalomtudományi, kultúrtörténeti és szakmódszertani szekciókban több mint harminc előadás hangzott el, amelyek hamarosan egy konferenciakötetben fognak megjelenni.

2.	Egységvezetői értekezlet: 2001. 09. 06. Dr. Seres László egyetemi tanár, az Egységvezetői Testület Elnöke 2001. szeptember 6-án hívta össze az SZTE JGYTFK egységvezetői értekezletét. Az értekezlet napirendje a következő volt: 1. Főigazgatói beszámoló a 2001/2002. tanév munkájáról és tájékoztató a 2001/2002. tanév főbb feladatairól. 2. Bejelentések.

3.	Ünnepélyes tanévnyitó. 2001. szeptember 9-én tartotta ünnepélyes tanévnyitóját az SZTE JGYTFK a Belvárosi moziban. A megjelenteket dr. Tóth Szergej ifjúsági főigazgató-helyettes köszöntette. Ünnepi beszédet mondott: dr. Galambos Gábor egyetemi tanár, a kar főigazgatója. Változásokat jelentett be Szolgáné dr. Rózsa Zsuzsanna személyügyi és hivatalvezető. Az elsőéves hallgatók fogadalomtétele után a HÖK nevében Döbör András elnök köszöntője következett. Ünnepi műsor: Márai Sándor Füveskönyvéből adott elő részleteket Szabó Orsolya IV. éves magyar-művelődésszervező szakos hallgató. Piazzola egyik tangóját előadta Sédli Helga hegedűn és Bodacz Péter gitáron. Az ünnepség a Szózat eléneklésével ért véget.

4.	Díszablak ünnepélyes avatása a Juhász Gyula Tanárképző Főiskolai Karon. 2001. szeptember 9-én került sor a karunkat megtisztelő közadakozásból készült Díszablak ünnepélyes avatására. Az ünnepségen a kar vezetőségein, hallgatóin és dolgozóin kívül megjelent: dr. Mészáros Rezső rektor, dr. Szabó Gábor államtitkár-helyettes, dr. Seres László dékánhelyettes, dr. Falkay György dékán (GYTK), dr. Farkas Beáta dékán (GTK), dr. Mezősi Gábor dékán (TTK), dr. Szabó Gábor rektorhelyettes, főigazgató (SZÉF), dr. Tráser Ferenc főigazgató (GMF). A vendégeket dr. Tóth Szergej főigazgató-helyettes köszöntette. Az Oktatási Minisztérium részéről köszöntőt mondott dr. Szabó Gábor egyetemi tanár, államtitkár helyettes. Az avatóbeszédet dr. Galambos Gábor egyetemi tanár, a kar főigazgatója mondta el. A főigazgató meleg szavakkal köszönte meg az alkotók művészi munkáját: az ólomüvegablak tervezője Kovács Keve művésztanár, a kar oktatója, a Díszablak üvegmunkáiban résztvevő hallgatók névsora: Bozsó Melinda és Mihalik Judit 3. évf. matematika-rajz, Sebők Szilvia 3. évf. angol nyelvtanár, Szigeti Bálint 4. évf. rajz-művelődésszervező, Török Ferenc 4. évf. rajz-művelődésszervező, Veszpi Andrea 3. évf. rajz-művelődésszervező szakos hallgatók. A műszaki feltételek megvalósításában Tőke Jenő osztályvezető működött közre. Külön köszönet illetti dr. Mészáros Rezső rektor urat, a karok dékánjait és főigazgatóit, a kar oktatóit, dolgozóit és hallgatóit és minden adakozót a hozzájárulásáért. A műsorban elhangzott Juhász Gyula Szokratesz című verse (Szabó Orsolya IV. éves művelődésszervező szakos hallgató) és Ady Endre: Üzenet egykori iskolámba (Dombi Katalin). 

5.	Díszoklevelek átadása az SZTE JGYTFK-n. A milleniumi esztendő lezárásának és a 2001/2002. tanév kezdetének jelentős mozzanatára került sor a Szegedi Tudományegyetem Juhász Gyula Tanárképző Főiskolai Karon. 2001. szeptember 9-én rubin-, vas-, gyémánt- és aranyokleveleket vehettek át ünnepélyesen azoknak a pedagógusok, akik évtizedeken át munkálkodtak a felnövekvő nemzedékek nevelésében. Az SZTE JGYTFK Kari Tanácsa rubin, vas, gyémánt, és arany díszoklevelet adományozott oklevelük megszerzésének jubileuma alkalmával azokat a pedagógusoknak, akik 70, 65, 60, és 50 éve szerezték meg tanári, illetve tanítói és óvónői oklevelüket. Az idén 5 rubin, 11 vas, 18 gyémánt és 77 arany, tehát összesen 111 díszoklevél adományozására került sor. Főiskolánk díszoklevél adományozásának történetében ez az eddigi legmagasabb számot jelenti. A jogosultak közül 59 pedagógusnak személyesen dr. Galambos Gábor, a kar főigazgatója nyújtota át az oklevelet. A díszoklevelesek listáját lásd: 77-82. oldalakon.

6.	Kézikönyv az olasz kultúráról. Megjelent Szabó Tibor: Elementi di storia della cultura italiana című kézikönyve a JGYF Kiadó gondozásában. Az olasz nyelvű kötet áttekinti az olasz kultúra történetét a kezdetektől: az etruszk, a szicíliai görög, a latin kultúrától a középkori, a humanista és a reneszánsz kultúrán át egészen a 20. századi irodalmi és művészeti tendenciákig. A képekkel illusztrált kötetet jól használhatják a főiskolai hallgatók és minden olaszul tudó érdeklődő.

7.	Fekete István Kutatócsoport kiadványa. 2001. szeptemberében jelent meg a Fekete István című tanulmánykötet Sánta Gábor főiskolai tanársegéd szerkesztésében. A másfél éve tevékenykedő Fekete István Kutatócsoport ezen elfeledett-lebecsült író életművét vizsgálja, mégpedig azzal a határozott céllal, hogy a szerző méltó helyét kijelölje a huszadik századi magyar irodalom kánonjában. A kötet szerzői – egyetlen kivétellel – tavaly, illetve az idén végeztek a JGYTFK-n: Zámori Ida, Szávai Krisztina, Bába Nándor, Szabó Zsuzsanna, Tóth Péter, Oros Sándor és Balogh Tamás, valamint Sánta Gábor. A további hallgatókkal kiegészült Kutatócsoport jelenleg újabb kiadvány összeállításán dolgozik.

8.	Környész konferencia a JGYTFK-n. Az  SZTE JGYTFK Biológia Tanszék Környezettudományi Tanszéki Csoportja, a kar Környezetvédelmi Klubja és a CSEMETE Egyesület szervezésében 2001. október 12-14. között került megrendezésre a III. Országos Környész Találkozó és Konferencia. A rendezvényt dr. Homor Géza oktatási főigazgató helyettes nyitotta meg. Megnyitó beszédet tartott prof. dr. Szabó Mária egyetemi tanár, ELTE TTK Környezettani Kari Munkacsoport tagja. Előadásának címe: A környezettan helyzete és perspektívái: kihívás a magyar felsőoktatásnak. A plenáris ülés további előadói voltak: dr. Tardy János a Környezetvédelmi Minisztérium helyettes államtitkára (Oktatás a természetvédelemben); dr. Gálfi Márta, karunk Környezettudományi Tanszéki Csoportjának vezetője (Környezetvédelmi képzés a SZTE Juhász Gyula Tanárképző Főiskolai Karán). Ezt követően plenáris kerek asztal megbeszélés volt az érintett témákból. A konferencián az alábbi előadások hangzottak el: Vass Imre újságíró (Rádió 88): A média szerepe a környezeti nevelésben. Gilly Zsolt (Kiskunsági Nemzeti Park): A tanárok lehetőségei a terepi oktatásban, avagy Erdei Iskola a Kiskunsági Nemzeti Parkban. Klebelsberg Éva elnök (Európai Fenntartható Fejlődésért Alapítvány): Fenntarthatóság és felsőoktatás. Trombitás Gábor (Környezetvédelmi Tanácsadó Irodák Hálózata): A pedagógusok környezeti információkhoz való hozzáférése. Schróth Ágnes, gimnázium igazgató: Mire van szükségük az általános, és középiskoláknak a környezeti nevelés terén, dr. Lakatos Gyula tanszékvezető (Debreceni Egyetem): A környezettan, környezetvédelem, környezettudomány szakok helyzete a felsőoktatásban. dr. Ilosvay György főiskolai adjunktus (SZTE JGYTFK Biológia Tanszék Környezettudományi Tanszéki csoport): Mire jó a Környész? Hartmann Mátyás egyetemi tanársegéd (Szent István Egyetem): Környezetvédelmi hallgatói szervezetek a felsőoktatásban. Bojtos Ferenc irodavezető (CSEMETE Egyesület): Környezeti nevelés a CSEMETE Bugaci és Kömpöci Oktatóközpontjaiban. dr. Gősi Gábor igazgató (Szegedi Vadaspark): Az állatkert, mint a környezeti nevelés egyik színtere. Zárszót modott Száraz Péter vezető Főtanácsos (Környezetvédelmi Minisztérium). Az állófogadást dr. Galambos Gábor egyetemi tanár, főigazgató nyitotta meg. Köszöntőt mondott dr. Kiss Ádám az Oktatási Minisztérium helyettes államtitkára.

9.	Angol nyelvű ismertető a JGYTFK-ról. A SOCRATES/ERASMUS program ECTS projektje keretében elkészült az University of Szeged Faculty of Teacher Training College című könyv. A könyv bemutatóját sajtótájékoztató keretében 2001. október 16-án tartották a kar tanácsteremben. A kiadványt a felelős kiadó: dr. Galambos Gábor egyetemi tanár ismertette. Főszerkesztő: dr. Benkő Zsuzsanna főiskolai tanár, kari főigazgató-helyettes. 

10. Országos Tanítási verseny a gyakorlóiskolában. 2001. október 16–18-án a tanítók a gyermekekért egyesület szervezésében Szegeden rendezték meg a gyakorló tanítók országos tanítási versenyét. E verseny egyik szakmai védnöke a SZTE Juhász Gyula Tanárképző Főiskolai Kara volt. A megnyitóra és a szakmai tanácskozásra a Díszteremben október 16-án került sor. A kar vezetése részéről dr. Benkő Zsuzsanna főiskolai tanár, főigazgató-helyettes köszöntötte a résztvevőket és rendezőket. Színes műsorral kedveskedett a versenyzőknek és a szakmai közönségnek a gyakorlóiskola 4.c osztálya Keneseyné Eperjesi Jusztina szakvezető tanító és Diamant Ágnes szakvezető tanár rendezésében. Ezzel párhuzamosan a versenyt szponzoráló könyvkiadók, a Nemzeti Tankönyvkiadó és a szegedi MOZAIK Kiadó tankönyvbemutatót és –vásárt tartottak. Október 17-én Szeged város négy iskolája, köztük az SZTE JGYTFK Gyakorló Általános Iskolája adott otthont a versenytanításoknak. Ezen szakmai közönségként részt vettek a harmadéves tanító szakos hallgatóink is. Az ország különböző részeiből érkezett tanítók, a rendezők és a szakmai zsűri tagjai nagyon jól érezték magukat a karon, megköszönték a szíves vendéglátást, a hangulatos helyszínt, s elismeréssel szóltak a főiskola belső muskátlis udvaráról és az új díszablakról. Ahhoz, hogy vendégeink messze távolba is elvitték a főiskolai kar jó hírnevét, hozzájárultak: dr. Galgóczi Lászlóné szakvezető tanító, a rendezvény főiskolai felelőse, Huszárné Papp Éva, Szikszer Mónika, Pásztor Kriszta, Kósa Anikó III. évfolyamos tanító szakos hallgatók, valamint Tőke Jenő osztályvezető, a technikai rendezés felelőse.

11.	Egységvezetői értekezlet: 2001. 10. 16. Dr. Seres László egyetemi tanár, az Egységvezetői Testület Elnöke 2001. október 16-án hívta össze az SZTE JGYTFK soronkövetkező egységvezetői értekezletét. Az értekezlet napirendje a következő volt: 1. Személyi ügy: Javaslat egységvezetői megbízás megismétlésére (előadó: Szolgáné dr. Rózsa Zsuzsanna személyügyi vezető). 2. Tantervek és tantárgy leírások az Egységes Tanulmányi Rendszer követelményei szerint (dr. Homor Géza főigazgató-helyettes). 3. Főigazgatói tájékoztató: a MAB egyetemi és főiskolai tanári véleményezési eljárásáról és az aktuális jogszabályokról (dr. Galambos Gábor főigazgató). 4. Egyebek: aktuális PR ügyek, nyílt napok (dr. Tóth Szergej főigazgató-helyettes)

12. SZTE JGYTFK FDSZ hírei. A Szegedi Tudományegyetem Juhász Gyula Tanárképző Főiskolai Kar Felsőoktatási Dolgozók Szakszervezete két saját üdülővel rendelkezik, Balatonföldváron és Bükkszentkereszten. Mindkét üdülőt a 2000/2001-es évben a főiskolai kar jelentős anyagai támogatással felújította. Így üdülőként hat-hat személy kényelmes elhelyezését tudja biztosítani. A balatonföldvári üdülő májustól októberig, a bükkszentkereszti egész évben igénybe vehető. A nyári szünetben július és augusztus hónapban egy hetes üdülési turnusokat szerveztünk, többes jelentkezés esetén az Üdülési Bizottság döntött. Az idén csaknem minden üdülési igényt ki tudtunk elégíteni. Balatonföldváron üdültek: Bagóné Kasza Judit Szakképzési Intézet, Csányi Zsuzsanna Gyakorlóiskola, Győrffy Viktor Angol tanszék, Kesztyűsné dr. Dobos Katalin Technika tanszék, Kiss Gábor Német Nyelv és Irodalom tanszék, Kotogán Sándor Karbantartás, Lipták Margit Ének-zene tanszék, Tiszai Károly Felsőoktatási Kiadó, Tót Tiborné Tanulmányi osztály. Bükkszentkereszten üdültek: Dénes Balázs Számítástechnika tanszék, Nima Rozália Gazdasági Főigazgatóság, Pavelka Jánosné Tanulmányi osztály, dr. Sebe Jánosné Magyar Irodalom tanszék, dr. Somorjainé Orosz Andrea Angol tanszék, Szederkényi Antal Matematika tanszék, Szilárd Ildikó Idegennyelvi lektorátus, Tiszai Károlyné Gazdasági Főigazgatóság, Varga János Karbantartás.

13. A 2001. évi épület felújítások és karbantartási munkák eredményei. 2001. évben az alábbi jelentősebb épület felújítási karbantartási munkák elvégzésére került sor. Elkészült a Boldogasszony sgt. 8. sz. épület (Gyakorló Általános Iskola) tetőszerkezete és héjazat felújításának befejező üteme (9.100 eFt), javult a tornaterem ellátottság a házfelügyelői lakás területén történt átalakítások során (9.000 eFt,). A T/2 tanterem öltöző, fürdő helyiségeknek felújítása az oktatási körülmények javulását eredményezte (1.200 eF,). A WC csoportokban végzett felújítási, karbantartási munkákkal javultak a higéniai ellátottság feltételei (3.100 eFt,). A sportudvaron és az autóparkolóban végzett tereprendezés a kulturált környezet megteremtésének feltételein javított (3.300 eFt,). A Boldogasszony sgt. 6. sz épületben az integráció miatti átszervezések eredményeként felszabaduló területeken a Tanulmányi Osztály, (hallgatói ,,ügyfélszolgálat”) 2 tanszék (Számítástechnika, Matematika átrendezésére) és 2 szemináriumi helyiség kialakítására került sor (7.000 eFt,). A Hattyas sori ingatlanon megtörtént az utcai kerítés felújítása (5.100 eFt,). Az  Idegennyelvi Tanszékeknek otthont adó épületben az épület teljes belső festésén és mázolásán túlmenően a világítást is korszerűsítettük (7.500 eFt,). OM pályázat támogatásával a Teleki Blanka Kollégiumban hőfokszabályzós radiátorszelepek kerültek felszerelésre (3.200 eFt,). Az egyetemi szaklevéltár részére a Szilléri sgt. 12. sz. épületben az eddiginél kedvezőbb elhelyezést sikerült biztosítani (3.600 eFt,). A Szegedi Tudományegyetem központi pénzeszközeinek igénybevételével. A felszabaduló területen a hallgatók szabadidő eltöltéséhez klubhelyiséget alakítottunk ki (650 eFt,). A műszaki munkálatok irányítója: Tőke Jenő osztályvezető, a JGYTFK Műszaki és gondnoki iroda vezetője. 

14. JGYTFK Könyvtári Központ hírei. A Könyvtári Központ folyamatosan végzett retrospektív feldolgozó munkája újabb állomásához érkezett. Az Idegennyelvi Tanszékek könyvtára mellett a Biológia (lásd 15. pont), Matematika (lásd 16. pont) és Történelem Tanszékek (lásd 17. pont) tanszéki könyvtáraiban is megteremteték a számítógépes kölcsönzés lehetőségét. Folyamatban van az Idegennyelvi Lektorátus könyvállományának, valamint a helyileg megújult, most már önálló olvasóteremmel rendelkező Számítástechnika Tanszék dokumentumainak számítógépes feldolgozása és azok előkészítése a gépesített kölcsönzésre. Előkészületben van a Földrajz Tanszék Klebniczki József és Németh István könyvtári hagyatékára alapozott különgyűjteményének feldolgozása.

15. JGYTFK Biológia Tanszék könyvtára: megtörtént a folyamatos számítógépes kölcsönzéshez szükséges állományrészek teljeskörű bibliográfiai feldolgozása. A könyvtárosok elvégezték a  dokumentumok korábbi raktári rendjének megváltoztatását 2001. október 24-26 között. (3200 dokumentum). A nyári feldolgozási munkában részt vettek Borsodyné Kurcsik Erzsébet (Könyvtári Központ), Túri Ágnes (tanszéki könyvtárkezelő), a raktári rendszer kialakítását végezték: Borsodyné Kurcsik Erzsébet, Katona Imréné. Technikai közreműködők voltak: Bogdán Imre (Könyvtári Központ), Tuskó László (Biológia Tanszék). A továbbiakban minden feltétel adott a tanszéki számítógépes kölcsönzés beindításához. 

16. JGYTFK Matematika Tanszék könyvtára: 2001. októberében befejeződött a tanszéki könyvtár állományának teljes egészére kiterjedő számítógépes feldolgozás. A feldolgozási munkát Herzfeld Katalin a Könyvtári Központ munkatársa végezte.  A tanszéki könyvtárhoz kötődő befejező munkálatok után megindulhat a gépi kölcsönzés. 

17. JGYTFK Történelem könyvtára: A nyári előkészítő munka alapján (kölcsönözhető könyvtári állomány számítógépes feldolgozása: 5600 kötet) 2001. szeptemberében megindult a gépesített kölcsönzés. A tanszék állományának fennmaradó részét folyamatosan viszik számítógépre. A feldolgozó munkában Borsodyné Kurcsik Erzsébet, Herzfeld Katalin, Katona Imréné és Kossuth Gabriella vesz részt. Technikai segítséget Bogdán Imre nyújt. A kölcsönzés megindítása Balog Éva,  Csúri Péter és Katona Imréné közreműködésével történt. 

18. Internetes könyvtári honlap bővítése. Elektronikus szövegben jelennek meg a Főiskola és a Gyakorló Általános Iskola oktatóinak tudományos munkái Megtekinthetők a http://www.lib.jgytf.u-szeged.hu/adatbazisok/e_szovegek/ címen.

19. Tempus és Ceepus elnök. Tájékoztatjuk a Szegedi Tudományegyetem Juhász Gyula Tanárképző Főiskolai kar közvéleményét, hogy Dr. Galambos Gábor a kar főigazgatója 2000-től a Tempus Közalapítvány, illetve az Erasmus és a Ceepus Bizottság Tanácsadó elnöke.
20. MTA Nyelv- és Irodalomtudományi Osztály. Dr. Békési Imre egyetemi tanárt az MTA Közgyűlés doktori képviselőjét 2001. szeptember 17-i ülésén az MTA Nyelv- és Irodalomtudományi Osztálya tanácskozási jogú taggá választotta.

IV. 
NEMZETKÖZI KAPCSOLATOK
Összeállította: dr. Györke Zoltánné főelőadó

DR. SZÉNÁSI FERENC tanszékvezető főiskolai tanár 2001. 06. 11-től 29-ig műfordítói munkát végzett az olaszországi Procidán, a Collegio dei traduttori Letterari-ban. A kötet címe: Olasz népmesék Italo Calvino feldolgozásában. A szerkesztés 80 %-ban elkészült. A fogadó intézmény ösztöndíjjal fedezte kint tartózkodása költségeit, az utazás önköltséges volt.

DR. PÁL ÁGNES tanszékvezető főiskolai tanár 2001. június 17-től július 7-ig prágai és izraeli tanulmányúton volt. Prágában a Károlyi Egyetemen egynyári IGU által szervezett földrajzi konferencián vett részt. Izraelben Tel Avivon kívül Haifába, Eilatba, Jeruzsálembe és a negevi Aradra tett tanulmányutat. Néhány napot a Holt-tenger partján is eltöltött. Utazása költségeit részben OTKA kutatási keretéből, részben önköltséggel oldotta meg. 

NÁDUDVARI GABRIELLA főiskolai adjunktus 2001. június 21-től  24-ig a kremsi tanszéki partnerintézmény – Pädagogische Akademie der Diözese St. Pölten – meghívására ERASMUS koordinátor-találkozón vett részt. A kerekasztal-megbeszélésen a kremsi főiskola Belgiumból, Görögországból, Hollandiából, Norvégiából, és Magyarországról érkezett partnerei elmondták tapasztalataikat a TS és az OMS kapcsán. A gyakorlati problémák (hallgatói és oktatói kiutazások) megbeszélésén túl betekintést nyertek közvetett partnereik munkájába, ugyanis bemutatták saját intézményüket is. E prezentációhoz kapcsolódik egy görög egyetem Német Tanszékével megkötendő szerződés is, amely két oktató és egy hallgató cseréjéről szóló megállapodást tartalmaz. Ezúttal a görög intézmény kereste meg a tanszéket együttműködési szándékával. További eredményként könyvelhető el egy brüsszeli Intenzív Programban való részvétel jogának megszerzése is. Utazása költségeit a Socrates / Erasmus program OMS kerete biztosította.

DR. KARIKÓ SÁNDOR főiskolai tanár 2001. 07. 07-től 11-ig a The University of Edinburgh szervezésében megrendezett“ The New Europe at the Crossroads V” című nemzetközi konferencián vett részt. Előadásának címe: “Conformity and Youth” Kutatómunkája a konformitás és ifjúság kapcsolatának filozófiai-etikai és pedagógiai vizsgálatára és a kutatás legújabb eredményeire irányult. Utazása költségeit a tanszéki 126. sz. maradványkeret, az OM, a 082. sz. keret, valamint önköltség biztosította.

DR. VISKOLCZ BÉLA főiskolai docens 2001. június 26-tól. július 14-ig. a Karlsruhei Egyetem Fizikai Kémiai Intézetének Molekuláris Fizikai Kémia tanszékén végzett kutatómunkát. A látogatás célja, tanszékük és a fenti tanszék között elnyert kétéves DAAD-MÖB mobilitási projektben vállalt feladatok elvégzése volt. E mellett egy befejezés előtt álló kéziratot végleges formába hoztak és rangos folyóirathoz közlésre benyújtottak. Az útiköltséget és a kint tartózkodás költségeit a MÖB-DAAD pályázat kerete biztosította.

DR. FARKAS OLGA főiskolai docens 2001. 07. 16-án. Szentegyházán (Hargita megye), a Romániai Magyar Pedagógusok Szövetsége Székelyföldi Területi Oktatási Központ által szervezett IX. Bolyai Nyári Egyetemen vett részt. Előadásainak címe: 1. Minőségfejlesztési törekvések a szakoktatásban 2. A személyes minőségtől a szakoktatás minőségéig. Mindkét előadás teljes szövege közlésre kerül a helyi “Közoktatás” című szaklapban. Felkérést kapott a 2002. évi X. Bolyai Nyári Egyetemen előadás tartására és javaslattételre a szakmai programok kialakításában. Utazása önköltséges volt. 

DR. SZOBOSZLAI ILDIKÓ főiskolai tanár 2001. július 3-tól 29-ig. a németországi Christian-Albrechts-Universität zu Kiel intézményben végzett kutatómunkát. Szakmai anyagot gyűjtött az egyetem központi és tanszéki könyvtáraiban három, még ez évben sorra kerülő nemzetközi, illetve hazai konferencia előadásaihoz. Szakdolgozói számára is hozott anyagokat. Utazását a közös tanszéki DAAD ösztöndíj biztosította.

DR. SZOBOSZLAI ILDIKÓ főiskolai tanár 2001. július 30-tól augusztus 4-ig a svájci Luzern-ben a Német Nyelvtanárok XII. Nemzetközi Kongresszusán vett részt.  Előadásának címe: Die Rolle von syntaktischen Konkurrenzformen im kommunikativen Grammatikunterricht. A tudományos programot színvonalas keretprogram: felolvasó estek, kulturális rendezvények és tankönyvbemutatók egészítették ki. Utazása költségeit a 082. sz. keret és az önköltség biztosította.

DR. BUDAI  JULIANNA  főiskolai tanár  2001. 07. 03. és 28. között Moszkvában, a Puskin Orosz Nyelvi Intézetben tartózkodott. Utazása célja: konzultáció, könyvtári kutatómunka a kezdők oktatása, valamint az üzleti orosz nyelv előkészítése témakörben. Konzultációk során a módszertani tapasztalatok átvételére törekedett. Szakmai könyvek beszerzését valósította meg. Utazása költségei a MÖB támogatással oldotta meg.

DR. GOMBOS JÓZSEF tanszékvezető főiskolai tanár 2001. 07. 02. és 08. 24. között az University of Turku - Department of Political History vendége volt. Kutatómunkát végzett a két világháború közötti Magyarország-kép a finn politikai gondolkodásban témakörben. Finn kutatókkal konzultációt folytatott, a könyvtári kutatómunka eredményeként bibliográfiát készített. Utazását a Finn Akadémia, az MTA és tanszéki keret biztosította. 

DR. PÁL ÁGNES tanszékvezető főiskolai tanár 2001. 08. 14-től 18-ig  a jugoszláviai magyar  határmenti településeket járta be (Magyarkanizsa - Törökkanizsa, - Szabadka /Back, Breg, Kolut Bezdan, Gákovs, Ridica, Subotica, Palic, Backivinogradi, Horgos, Kanjiza, Novi Knezevc/.  A települések bejárása során interjúkat készített, beszélgetett a helyi emberekkel. Látogatást tett a polgármesteri hivatalokban, könyvtárakban, statisztikai hivatalokban. Térképeket, adatokat gyűjtött, kiadványokat vásárolt. Utazása költségeit OTKA kerete biztosította.

DR. PÁL ÁGNES tanszékvezető főiskolai tanár 2001. 08. 21-től 25-ig Nagyváradon, a Partiumi Keresztény Egyetemen tartózkodott. Határmenti kutatásokat végzett. Bejárt települések:  Nagyszentmiklós, Nagylak, Kürtös, Kisjenő, Nagyszalonta. A polgármesteri hivataloktól, a statisztikai hivataloktól és a református lelkészi hivataloktól anyagot gyűjtött. Utazása költségeit OTKA kerete biztosította.

ZALAI ANITA főiskolai adjunktus 2001. 07. 27. és 08. 15. között a spanyolországi Universidad de Salamanca intézményben felsőfokú módszertani kurzuson vett részt és az Archivo General de la Guerra Civil Espanola-ban könyvtári kutatómunkát végzett. Áttekintette a salamanca-i levéltár vonatkozó anyagát (1931-1933 közötti időszak). A felsőfokú módszertani kurzus keretén belül Spanyolország mai helyzetére vonatkozó előadásokon vett részt (politika, sajtó, kultúra). Aktuális ismereteket sajátított el a spanyol nyelv tanítására, illetve Spanyolország mai politikai, társadalmi, kulturális problémáira, helyzetére vonatkozóan. Utazása költségeit a 082. sz. keret, a Spanyol Oktatási Minisztérium és OTKA kerete biztosította.

DR. TARKÓ KLÁRA főiskolai adjunktus 2001. 08. 26. és 09. 03. között a svájci Fribourgban a “Bridging Learning to Instruction című nemzetközi konferencián vett részt. Előadásának címe: The Connection between Learning and Metacognition in school years, the Connection between the Metacognitive Aspects of Reading Comprehension and Learning. E mellett két posztert mutatott be. Utazása költségeit a 082. sz. keret, s az önköltség biztosította.

DR. NAGY JÁNOS főiskolai tanár 2001. 08. 6-tól 12-ig Párizs - Antony-ban kutatókkal konzultációkat folytatott az aktuális filológiai kérdésekről. Az OTKA kutatás munkaterve szerint került sor Weöres Sándor költői életművének néhány még nyitott besorolási, nyilvántartási problémájának megbeszéléseire. A munkafázist az is indokolta, hogy az ellenőrzött és filológiailag meghatározott korpuszon érdemes a számítógépes feldolgozást elvégezni. A filológiai kérdések lezárására döntéseket hoztak. A közeli jövőben Antonyban rendelkezésre áll már a számítógépes gyakorisági vizsgálat eredménye is. Ennek megvitatása képezi a következő megbeszélés tárgyát. Utazása költségeit OTKA kutatási kerete és a tanszéki TKFA biztosította.

DR. MÁTÉ ZSUZSANNA főiskolai tanár 2001. 08. 4-től 11-ig Finnországban, Jyvaskyla-ban megrendezésre került V. Nemzetközi Hungarológiai Kongresszuson vett részt. Két előadást tartott “ Nemzeti mítosz és egyéni mítoszteremtés - Sík Sándor Szent István király”  és “Az esztétikai hatás hatalmának néhány kérdése” címmel. Folyamatosan részt vett a rendkívül gazdag szakmai programokon. Egy szegedi és egy budapesti konferenciára előadás tartására kapott felkérést. Előadásai anyagát a kongresszus tanulmánykötetében megjelentetik. Utazása költségeit a tanszéki TKFA, OTKA kutatási kerete és a 082. sz. keret biztosította.

DR. VISKOLCZ BÉLA főiskolai docens 2001. 08. 19-től 09. 08-ig a Karlsruhei Egyetem Kémiai Intézetének Molekuláris Fizikai Kémia tanszékén kutatómunkát végzett. A tanszéki közös DAAD-MÖB projektben vállalt feladatoknak tett eleget, a vinoxil gyök és molekuláris oxigén közötti reakció kísérleti és elméleti eredményeinek összehasonlítására került sor. Az utazás költségeit a DAAD projekt biztosította.

DR. SZALAY ISTVÁN tanszékvezető főiskolai tanár, DR. SZENDREI JÁNOS ny. főiskolai tanár és DR. VÁRMONOSTORY ENDRE főiskolai tanár 2001. 09. 3-tól 6-ig Nyitrán, a Konstantin Filozófus Egyetem vendége volt. A nyitrai hallgatók részképzésének tapasztalatait egyeztették, a benyújtandó CEEPUS pályázatot előkészítették, a szakmai együttműködés konkrét feladatait megjelölték. Tanulmányozták az egyetem kiadványait. dr. Vármonostory Endre előadást tartott:  “Functionally complete of relational pattern algebras”, dr. Szendrei János: “The Fundamental theorem of number theory as a model in the abstract algebra”, dr. Szalay István: “Exploded and compressed numbers” címmel tartott előadást. A “robbantott és zsugorított számok” kialakulóban lévő elmélete hasznos diszkussziót vont maga után. Megállapodtak abban, hogy a szegedi tanszék pályázat benyújtásával biztosít anyagi hátteret 30 napos időtartamra egy nyitrai vendégoktató meghívására 2002. tavaszán. A tanszék PhD képzésben résztvevő oktatóinak tervezik a 2002-2003. tanévben megrendezésre kerülő nyitrai szakmai konferencián való részvételét. Utazásuk költségeit a tanszéki TKFA biztosította. 

DR. SZILASSI LAJOS főiskolai docens 2001. 08. 07. és 10. között a Szabadkai Gimnáziumban Vajdasági Matematikatanárok Nyári Akadémiáján tartott előadásokat “Szemléltetési lehetőségek a számítógép felhasználásával” és “A Bolyai geometria modellezése” címmel. Konzultációkat folytatott a vajdasági magyar nyelvű matematika szakos oktatásról. Utazása költségeit a fogadó és a tanszéki TKFA biztosította.

DR. KARIKÓ SÁNDOR főiskolai tanár 2001. 09. 04. és 07. között a közvetlen kapcsolatok keretében Nyitrán, a Konstantín Filozófus Egyetemen tartózkodott. A Nemzetközi Neveléstudományi Konferencián “Nevelésfilozófiai paradigmák” címmel tartott előadást.  Szakmai konzultációkat folytatott a nevelésfilozófiai kérdések kutatásáról. A Filozófia tanszék oktatóival egyeztették a szakmai együttműködést. A vendégtanári lehetőségeket megvitatták. Utazása költségeit a 082. sz. keret biztosította.

DR. RÁCZ LAJOS főiskolai docens 2001. 09. 5-től 9-ig a skóciai University of St. Andrews, Enviromental History Institute-ban nemzetközi konferencián vett részt. Előadásának címe: “Climate History of the Carpatian Basin Since 16th century” Az éghajlattörténeti szekció elnöke volt. A megalakult Európai Környezettörténeti Társaság  magyarországi képviselőjének választották 2003-ig. Utazása költségeit az OKTK pályázata és a Breuniger Alapítvány biztosította. 

DR. RÁCZ LAJOS főiskolai docens 2001. 07. 17-től 22-ig az Universiät Göttingen, Geistwissenschaftlichen Zentrum-ban megrendezésre került nemzetközi konferencián tartott előadást, melynek címe: “Enviromental Crisis in Hungary During Modern Epoch.”  Utazása költségeit a fogadó és az OKTK pályázati keret biztosította. 

SZALAI TÜNDE főiskolai tanársegéd 2001. 07. 02-től 31-ig a Seminar für deutche Sprache und Literatur und ihre Didaktik der Christian-Albrechts-Universität zu Kiel intézményben folytatott könyvtári kutatómunkát. Doktori disszertációjához “Förderung der fremdsprachlichen Schreibkompetenz” témkörben gyűjtött anyagot. A tanulmányút során felkészült a tanszék által szervezett szeptemberi germanisztikai konferenciára. Előadásának íme: “Die Angst vor dem leeven Blatt - und was man dagegen tun kann. Überlegungen zur Förderung der fremdsprachlichen Schreibkompetenz”. Utazása költségeit a közös tanszéki DAAD projekt biztosította.

DR. SÁNDOR KLÁRA főiskolai tanár 2001. 08. 6-tól 11-ig a finnországi  Jyväskylä-ben az  V. Nemzetközi Hungarológiai Kongresszuson vett részt. A kongresszuson Nyelv és hatalom címmel szimpoziont szervezett és vezetett, valamint előadást tartott “Nyelvi megbélyegzés: a gének vagy a kultúra örökít?” címmel.  Utazása költségeit OTKA kerete biztosította.

FÁYNÉ DR. DOMBI  ALICE főiskolai tanár 2001. 09. 4-től 7-ig a közvetlen kapcsolatok keretében Nyitrán, az Univerzita Konstantína Filozofa – Pedagogicka Fakulta vendége volt.  Az  “Átalakulás a szlovák oktatásügyben és pedagógiában a millennium küszöbén” címmel megrendezésre került nemzetközi konferencián vett részt. Előadásának címe: “A pedagógusképzés minőségi megújításának formái a Szegedi Tudományegyetem Tanárképző Főiskolai Karán” Szakmai beszélgetést folytatott a Pedagógia Tanszék oktatóival a pedagógiai modul tartalmi vonatkozásairól. A kutatási eredmények kölcsönös ismertetésére is sor került. Az oktatói mobilitás tekintetében a szakmai kapcsolatok további erősítését tervezik. Utazása költségeit a 082. sz. keret biztosította. 

MARUZSNÉ DR. SEBÓ KATALIN tanszékvezető főiskolai docens 2001. 09. 04. és 07. között az Univerzita Konstantína Filozofa-Pedagogicka Fakulta által megrendezett VI. nemzetközi pedagógiai konferencián vett részt. Előadásának címe: “Európai kihívások és ekvivalenciák a magyarországi szlovák szakos tanárképzésben”. A magyarországi szlovák kultúra kódja, valamint Sziklay László irodalomtörténeti munkássága, “A közös sokkal többet mond, mint ami elválaszt” témakörökben kutatómunkát végzett. Részt vett az “Önismeretfejlesztés - identitásépítés a felsőoktatásban” című szakmai programon. Utazása költségeit a tanszéki TKFA biztosította.

V.
Díszoklevéllel kitüntetettek

A Szegedi Tudományegyetem Juhász Gyula Tanárképző Főiskolai Kar Tanácsa
RUBIN DÍSZOKLEVELET  adományozott

Dr. Bittó Endréné Homm Juliannána tanárnőnek Szegedről., aki 37 évig, majd nyugdíjazása után még két évtizedig, összesen 57 évig működött a tanári pályán 

A Szegedi Tudományegyetem Juhász Gyula Tanárképző Főiskolai Kar Tanácsa
VAS DÍSZOKLEVELEt adományozott

Csikesz Béla tanár úrnak, aki 52 éve él az Amerikai Egyesült Államokban, ahol 25 esztendeig a magyar nyelvet tanította a haderő elhárító tisztképző iskolájának magyar szakosztályán

Dr. Dóczi Andrásné Sánta Éva tanárnőnek Szegedről, aki 33 évig volt a tanári pályán, főként Szeged különböző általános iskoláiban. Az Oktatásügy Kiváló Dolgozója.

Horvay Jánosné Jósa Margit tanítónőnek Szegedről, aki 34 évig tanított, leghosszabb ideig a szegedi Szentmihályteleki Általános Iskolában. Kitüntetése: Miniszteri Dicséret.

A Szegedi Tudományegyetem Juhász Gyula Tanárképző Főiskolai Kar Tanácsa
GYÉMÁNT DÍSZOKLEVELEt adományozott

Dr. Bán Ervinné Battancs Aranka tanárnőnek Budapestről, aki földrajz-természetrajz-ének szakosként 34 éven keresztül tanította a gyerekeket. Az Oktatásügy Kiváló Dolgozója.

Garamszegi József tanár úrnak Pécsről, aki négy évtizedes pályája során leghosszabb ideig főiskolánk Ének-zene tanszékén állt a tanárképzés szolgálatában. Pro Iuventute és Kiváló Munkáért kitüntetésben részesült.
Guha Józsefné Márton Margit tanárnőnek Budapestről, aki 38 éven át testnevelő tanárként dolgozott. Kitüntetései közül legjelentősebb az arany fokozatú Sport Érdemérem.

Horváth Andrásné Szőke Erzsébet tanítónőnek Balástyáról, aki 40 esztendeig tanított: Csengelén 18, Balástyán 22 évig. Az Oktatásügy Kiváló Dolgozója és Kiváló Tanító kitüntetéssel ismerték el kiemelkedő munkásságát.

Dr. Huszka László Imre tanár úrnak, nyugalmazott főiskolai docensnek Szegedről, aki 38 éven át volt a pedagógus pályán tanítóképző intézeti tanárként, majd főiskolánk Történettudományi tanszékén. Kitüntetései: Miniszteri Dicséret, Honor Pro Meritis, címzetes főiskolai tanár.

Keresztes Árpádné Scultéty Margit tanárnőnek Szegedről, aki 37 éves szolgálati ideje alatt 16 évig főiskolánk 1. sz. Gyakorlóiskolájának szakvezető tanára volt. Pro Iuventute és Kiváló Munkáért kitüntetésben részesült.

Molnár Pál tanár úrnak Szekszárdról, aki földrajz-természetrajz-testnevelés szakos tanárként 38 éven át tanított. Nyugdíjazása után kisegítő iskolában mély elhivatottsággal tevékenykedett a fogyatékos gyermekek nevelésében. Kitüntetései: Az Oktatásügy Kiváló Dolgozója, Munka Érdemrend ezüst fokozata, Pedagógus Szolgálati Emlékérem.

Pukánszky Béláné Bálint Sarolta tanárnőnek Szegedről, aki földrajz-természetrajz-kézimunka szakos tanárként 26 éven keresztül tanított Orosházán. Kiemelkedő munkássága elismeréseként az Oktatásügy Kiváló Dolgozója kitüntetésben részesült. Nyugállományba vonulása után még 12 évig tanított Szeged különböző iskoláiban, így több mint négy évtizedig működött a magyar közoktatás szolgálatában.

Salamon Lászlóné Orosz Rita tanárnőnek Székesfehérvárról, aki 42 évi pályafutását szülővárosában, Szegeden kezdte, majd Székesfehérváron kollégiumi igazgatóként, szakfelügyelőként folytatta és fejezte be. Kitüntetései: Oktatásügy Kiváló Dolgozója, Miniszteri Dicséret, Munka Érdemrend bronz fokozata.

Dr. Szalai Istvánné Zentai Irén tanárnőnek Szegedről, aki biológia-földrajz szakos tanárként teljesített szolgálatot a szegedi Madách utcai iskolában, majd főiskolánk 2. sz. Gyakorlóiskolájában napközi otthoni csoport vezetőjeként működött. Kiemelkedő munkássága elismeréseként Miniszteri Dicséretben részesült.

Dr. Szalai István professzor úrnak, a biológia tudományok doktorának, Magister Emeritusnak, nyugalmazott egyetemi tanárnak Szegedről, aki 1952-ben kapott megbízást a Szegedi Tudományegyetem Növényélettani és Mikrobiológiai tanszékének megszervezésére és vezetésére. Sokoldalú oktatási és kutatási tevékenysége két egyetemhez kapcsolódott; a Szegedi József Attila Tudományegyetemen a biológus tanárjelöltek, a szakbiológusok és a gyógyszerész hallgatók oktatójaként és a Kertészeti és Élelmiszeripari Egyetem óraadójaként több mint 50 esztendeig folytatta kiemelkedő munkásságát.

Varga Mária tanárnőnek Érdről, aki a német nyelv tanáraként dolgozott Zsámbékon, Érden, Sümegen, Nagymaroson. 1952-től nyugdíjazásáig postai tisztségviselőként dolgozott. Nyugdíjazása után Érden még 10 évig vezetett általános iskolai német szakkört.

A Szegedi Tudományegyetem Juhász Gyula Tanárképző Főiskolai Kar Tanácsa
ARANY DÍSZOKLEVELET adományozott

Bagi János tanár úrnak Vácról, akinek a nevelői pályán eltöltött éveinek száma 49 év. Ez idő alatt testnevelő tanárként és szakfelügyelőként működött. Kitüntetései: A Testnevelés és a Sport Érdemes Dolgozója, Oktatásügy Kiváló dolgozója, Kiváló Pedagógus, A Tanuló Ifjúság Neveléséért kitüntetés.

Dr. Bakacsi Géza tanár úrnak Szegedről, aki 40 évi szolgálati ideje alatt Nagymágocson, Újszentivánon és Röszkén általános iskolai igazgatóként működött. Kitüntetései: TIT Aranykoszorús Jelvény, Árvízvédelemért Érem, Oktatásügy Kiváló Dolgozója, Munka Érdemrend ezüst fokozata, Pedagógus Szolgálati Emlékérem.

Balázs Imre tanár úrnak Szegedről, aki 36 évi szolgálati ideje alatt 3 évig főiskolánk Földrajz tanszékének tanársegédje volt, majd a Szeged Béketelepi iskolában tanított igazgató tanítóként és igazgatóhelyettesként. Kitüntetései: Miniszteri Elismerő Oklevél, A Szocialista Kultúráért, Kiváló Dolgozó, az Oktatásügy Kiváló dolgozója, Kiváló Úttörővezető, Pedagógus Szolgálati Emlékérem.

Bitó Jánosné Bukai Mária Magdolna tanárnőnek Balástyáról, akinek a pedagógus pályán eltöltött éveinek száma 37 év. Ez idő alatt tanítóként, majd földrajz szakos tanárként dolgozott Balástyán. Kitüntetései: Ezüst fokozatú törzsgárda kitüntetés, Kiváló Úttörővezető, Kiváló Munkáért, Úttörővezető Érdemérem, Pedagógus Szolgálati Emlékérem.

Bolló Bertalan tanár úrnak, nyugalmazott főiskolai docensnek Budapestről, aki 41 évi szolgálati ideje alatt csoportvezetőként dolgozott az Oktatásügyi Minisztériumban, majd a Bárczi Gusztáv Gyógypedagógiai Tanárképző Főiskolán volt oktató docensi rangban, 6 évig oktatási főigazgató-helyettesi beosztásban. Kitüntetései: Munkaérdemérem, A Haza Szolgálatáért Érdemérem arany fokozata, A Munka Érdemrend ezüst fokozata, háromszor kapta meg az Oktatásügy Kiváló Dolgozója kitüntetést.

Czigány Péter tanár úrnak Kecskemétről, akinek a pedagógus pályán eltöltött éveinek száma 37 év. Ez idő alatt általános iskolai tanárként működött Örkényben, Vácon és Lajosmizsén. A mezőgazdasági mérnöki diploma megszerzése után Kecskeméten gimnáziumban, majd szakközépiskolában tanított, majd 16 évig gyermekotthoni nevelőként végezte tevékenységét.

Deák Dezső tanár úrnak Szegedről, aki 39 éves pedagógus pályáját általános iskolai tanárként kezdte, majd a MÁV szegedi Fiúnevelő Intézetében folytatta, ahol 15 évig volt nevelőtanár. Innen a Vasútforgalmi Technikumba helyezték, ahol tanárként működött nyugdíjazásáig. Kitüntetései: Miniszteri Dicséret, Oktatásügy Kiváló Dolgozója, Szakszervezeti Munkáért kitüntetés arany fokozata, Kiváló Munkáért kitüntetés, Pedagógus Szolgálati Emlékérem.

Dr. Fehér István nyugalmazott főiskolai tanár úrnak Szegedről, aki pályafutásának 42 éve alatt volt egyetemi tanársegéd, majd adjunktus, továbbképzési szakfelügyelő Szeged város Művelődésügyi Osztályán, végül 24 évig tanszékvezető főiskolai tanár. Kitüntetései: Munka Érdemrend ezüst fokozata, Oktatásügy Kiváló dolgozója, Kiváló Társadalmi Munkás, Munka Érdemrend arany fokozata, Pro Iuventute Emlékplakett, Pedagógus Szolgálati Emlékérem.

Dr. Gácser Józsefné Rigó Mária Magdolna tanárnőnek Szegedről, akinek a pedagógus pályán töltött éveinek száma 34 év. Tanítói munkakörben dolgozott Medgyesegyházán, Orosházán, majd Békéscsabára helyezték,  ahol napközi otthon vezetőként és igazgatóhelyettesként működött. Innen került Szegedre, s 12 évig főiskolánk 2. sz. Gyakorlóiskolájának szakvezető tanára volt nyugállományba vonulásáig. Kitüntetései: Szakszervezeti Munkáért Ezüstérem, Miniszteri Dicséret.

Hanczik Mátyás nyugdíjas intézményigazgató úrnak Mezőhegyesről, aki 42 éven át pedagógus beosztásban dolgozott, általános iskolai igazgatóhelyettesként, igazgatóként, járási oktatási előadóként, végül a Mezőhegyesi Általános Művelődési Központ intézetigazgatójaként. Kitüntetései: Kiváló Úttörővezetői Érdemérem, Aranykoszorús KISZ jelvény és Érdemérem, Oktatásügy Kiváló Dolgozója, Kiváló munkáért, Munka Érdemrend bronz fokozata, Békés megye Közművelődési díja, Pedagógus Szolgálati Emlékérem, Mezőhegyes Városáért Emlékérem.

Dr. Héjjas Endre tanár úrnak, nyugalmazott főiskolai docensnek Szegedről, aki több mint négy évtizedes munkássága során Szegeden általános iskolai tanárként, majd 37 éven át főiskolánk gyakorlóiskolájának szakvezető tanáraként, később az Orosz nyelv és irodalom tanszék adjunktusa, illetve docenseként állt a tanárképzés szolgálatában. Kitüntetései: Oktatásügy Kiváló dolgozója, Pro Iuventute, Pedagógus Szolgálati Emlékérem.

Dr. Ivanics János tanár úrnak,  nyugalmazott főiskolai docensnek Szegedről, aki pályafutását általános iskolai tanárként kezdte, majd a szegedi Kertészeti és Növénytermesztési, majd Erdészeti Technikum tanára lett. A mezőgazdasági mérnöki oklevél megszerzése után került főiskolánk Mezőgazdasági tanszékére adjunktusi beosztásban. Mezőgazdaság tudományi doktorrá avatása után a Mezőgazdasági tanszék vezetőjeként működött 18 évig docensi beosztásban. Kitüntetései: Pro Iuventute, Kiváló Munkáért, A Mezőgazdaság Kiváló Dolgozója, Szocialista Kultúráért.

Kárpáti János tanár úrnak Budapestről, aki 40 éven keresztül volt a pedagógus pályán. Szakterületei: földrajz, biológia, áruismeret, műszaki ismeretek. Vácon tanított általános iskolában, gimnáziumban, szakközépiskolában. Jelenleg nyugdíjasként a Magyar Iparszövetség Oktatási Központjában tevékenykedik. Kitüntetései: Kiváló Munkáért kitüntetés, Törzsgárda jelvény arany fokozata, Váci Katedra Díj.

Kecskés Antalné Molnár Mária tanárnőnek Szegedről, aki 38 éves pályafutása kezdetén tanított a Tápéi és a Szőregi Általános Iskolában, az úttörő ügyek előadója volt a Dolgozó Ifjúság Szövetségében. Később a szegedi Rókusi, majd a Csongor téri Általános Iskolában napközi otthon vezetőként működött, a Művelődésügyi Osztályon óvodai előadó volt. 9 évig a Londoni körúti Nevelőotthon igazgatói teendőit látta el. Az Oktatásügy Kiváló dolgozója.

Kecskés Károly tanár úrnak Budapestről, aki csaknem 44 éven keresztül volt a  pedagógus pályán. Általános iskolában volt tanár, igazgatóhelyettes, igazgató, tanulmányi felügyelő. Aktívan dolgozott az ifjúsági mozgalomban is. Eredményes munkáját több alkalommal jutalommal és kitüntetésekkel ismerték el. Nyugdíjasan a mai napig napközis nevelőként dolgozik.

Dr. Kohajda Józsefné Horváth Anna tanárnőnek Egerből, aki magyar-történelem szakos tanárként 42 évig tanított Egerben, általános iskolában volt úttörővezető, könyvtáros, igazgatóhelyettes, igazgató. Vezette a Dolgozók iskoláját és a Gép- és Műszeripari Szakközépiskola Katonai tagozatát. Kitüntetései: Kiváló Úttörővezető, Kiváló tanár, Oktatásügy Kiváló Dolgozója, Közművelődésért kitüntetés, Munka Érdemrend.

Kopasz Lajosné Budai Veronika óvónőnek Szegedről, aki 34 évig óvónőként, időnként vezető óvónőként dolgozott Kisteleken, Csongrádon, Röszkén, Szegeden. Nyugállományba vonulása után beosztott óvónőként tovább dolgozott még 12 esztendeig.

Madarász Sándor tanító úrnak Mórahalomról, akinek a nevelői pályán eltöltött éveinek száma 40 esztendő. 21 évig Mórahalomhoz tartozó madarásztói tanyai iskolában igazgató tanítói beosztásban dolgozott. 1972-ben a belterületi iskolában folytatta munkáját napközi otthoni nevelőként, majd osztálytanítóként nyugállományba vonulásáig. Kitüntetései: Kiváló Úttörővezető. A település önkormányzata kiemelkedő munkásságáért a következő kitüntetést adományozta a tanító úrnak, utalással az 1848-as márciusi fiatalokra: ”Mórahalom város közéletének fejlesztése, felnövekvő ifjúsága érdekében huzamosabb időn át végzett kiemelkedő tevékenységének elismeréséért:” Márciusi Díj”-at adományoz Madarász Sándornak.

Mazula Sándor tanár úrnak Ceglédről, akinek szolgálati éveinek száma 49 év. Magyar-történelem szakos tanárként a közismereti tárgyakat tanította a bajai, kiskunhalasi, váci, végül a ceglédi Mezőgazdasági Technikumban ill. Szakközépiskolában. A 70-es években a Magyar Tudományos Akadémia Pedagógiai Kutató Csoportja megbízásából kísérleti etika oktatásában vett részt. Végül hét évig a filozófia tantárgy megyei szakfelügyelőjeként működött nyugdíjazásáig, de még 6 évig óraadóként tanított. Kitüntetései: Az Oktatásügy Kiváló Dolgozója (két alkalommal) Kiváló tanár.

Márta Mihály tanár úrnak Szőregről, aki 38 évig volt az aktív pedagógus pályán. Magyar-történelem szakos tanárként tanított Mecseknádasdon, Maroslelén, Makón. Végül szakközépiskolai kollégium nevelőtanára volt Szegeden nyugdíjazásáig. Kitüntetései: Pedagógus Szolgálati Emlékérem.

Dr. Nagy Pál nyugalmazott főiskolai tanár úrnak, a kémiai tudományok kandidátusának Szegedről, aki 40 évig tanított főiskolánk Kémia tanszékén, amelynek 1971-1991-ig tanszékvezetője volt. Működése során 3 évig ellátta a főiskola igazgató-helyettesi teendőit is. Nyugdíjasként néhány órában ma is részt vesz a Kémia tanszék oktató munkájában. Kitüntetései: Miniszteri Dicséret (két alkalommal); Oktatásügy Kiváló Dolgozója, Pro Iuventute (két alkalommal); Kiváló Munkáért, Hevesy György Emlékplakett, Magister Emeritus.

Palócz Imre tanár úrnak Budapestről, aki 37 éves szolgálati ideje alatt volt előadó a Közoktatásügyi Minisztériumban, majd nevelőotthoni tanári beosztásba került. Földrajz-természetrajz szakos tanárként tanított Budapest különböző kerületeinek általános iskoláiban, végül a VIII. kerületben, ahol napközi otthoni vezetőként működött nyugdíjazásáig. Kitüntetése: Pedagógus Szolgálati Emlékérem.

Pásztor László tanár úrnak Szegedről, aki 37 éven át tanított. Első helye a Tanügyi Akadémia volt, ahol szeminárium vezetőként tevékenykedett. Tanított Makón, Szentesen. Szegeden nevelőtanár volt a MÁV Kollégiumban, majd 17 évig a Ságvári Endre Gyakorló Általános Iskolában szakvezető tanár volt fizikából. Innen vonult nyugállományba.

Dr. Pék Józsefné Márton Ilona tanárnőnek Szentesről, aki aktív pedagógusként 34 évig, nyugdíjasként 12 évig tanított, tehát 46 évig működött a magyar közoktatás szolgálatában. Magyar-történelem szakos tanárként tanított Záhonyban, Szegeden, Szekszárdon, majd Szentesen, ahol városi járási és megyei szakfelügyelői és iskolaigazgatói beosztásban dolgozott. Kitüntetései: Miniszteri Dicséret, Oktatásügy Kiváló Dolgozója Szentes város fejlesztéséért, Úttörővezető Érdemérem, Munka Érdemrend ezüst fokozata, Ifjúságért Érdemérem, A Haza Szolgálatáért Emlékérem.

Rábai Imre tanár úrnak, nyugalmazott adjunktusnak Budapestről, aki több mint négy évtizedes pályáján a matematikával, leginkább a matematika tanítás módszertanával foglalkozott. Főiskolánkon gyakornokként kezdte pályafutását. Innen a szegedi Bolyai Intézetbe helyezték át tanársegédnek, majd gimnáziumi tanárként tanított Pécsett. Budapesten a Toldy Ferenc, később a Fazekas Mihály Gimnázium vezető tanára volt. A Műszaki Egyetemen 32 évig működött. Számos cikket írt a Matematika Tanítása c. folyóiratba és több matematika tárgyú könyve is megjelent. Több újabb könyve van most is előkészületben.

Rakonczai Józsefné Pető Mária tanárnőnek Szegedről, aki 32 évig működött a tanári pályán: 6 évig Hódmezővásárhelyen, 26 évig Szegeden. Kitüntetései: Az Oktatásügy Kiváló Dolgozója, Pedagógus Szolgálati Emlékérem.

Rózsa Sándor tanár úrnak Szegedről, aki 40 évig működött a pedagógus pályán. Tanító volt Zsombón, majd Kiskundorozsmán. 4 évig alsó tagozati járási szakfelügyelőként tevékenykedett. 1971-ben megyei vezető szakfelügyelőnek nevezték ki. Ezt a munkát 20 évig nyugállományba vonulásáig végezte. Kitüntetései: Úttörővezető Érdemérem, Oktatásügy Kiváló Dolgozója, Kiváló Pedagógus, Pedagógus Szolgálati Emlékérem

Sátori Erzsébet tanárnőnek Szegedről, aki tanítóként dolgozott Nagylakon, Maroslelén, Mezőkovácsházán, Kaszaperen, végül a Forráskúti Általános és Alapfokú Művészeti Iskolában. 32 évig működött a magyar közoktatás szolgálatában.

Dr. Szabó G. Mária tanárnőnek, nyugalmazott főiskolai docensnek Szegedről, aki magyar-történelem szakos általános iskolai tanár, pedagógiai szakos előadó, egyetemi bölcsészdoktor. 40 éves szolgálati ideje alatt 12 évig továbbképzési felügyelőként tevékenykedett Szeged város Művelődésügyi Osztályán, majd 18 évig nyugállományba vonulásáig főiskolánk Neveléstudományi tanszékén működött adjunktusi, majd docensi beosztásban. Kitüntetései: Oktatásügy Kiváló Dolgozója, Szocialista Kultúráért.

Szák Kocsis Pál tanár úrnak Békéscsabáról, aki magyar-történelem szakos tanárként kezdte pályáját Doboz községben, ahol nyomban iskola igazgatónak nevezték ki. Innen Békéscsabára került, ahol általános iskolában, majd véglegesen Ipari Szakmunkásképző Intézetben tanított. Tagja volt a Szakszervezetek Békés Megyei Tanácsa sportbizottságának, megyei szakfelügyelője volt a munkahelyi testnevelésnek. 39 évig működött a magyar közoktatás szolgálatában úgy, hogy ez idő alatt egyetlen táppénzes napja sem volt. Kitüntetése: Miniszteri Dicséret.

SZÉCSI Imre tanár úrnak Szegedről, akinek szolgálati ideje csaknem 40 esztendő. Földrajz-történelem szakos tanárként dolgozott Dombegyházán, ahonnan Medgyesegyházára helyezték, és itt tanított 35 évig nyugállományba vonulásáig.

SZÉKELY LAJOSNÉ GÁL KATALIN tanárnőnek Szegedről, aki orosz nyelv és irodalom szakos tanárként 35 évig, nyugdíjasként még 10 évig dolgozott, tehát 45 évig működött a magyar közoktatás szolgálatában. Lektor volt a Szegedi Orvostudományi Egyetemen. Általános iskolai tanár volt Orosházán, majd Szegeden, ahol igazgatóhelyettesi beosztásban is működött 16 évig. Kitüntetései: Miniszteri Dicséret, Kiváló Munkáért, Kiváló Úttörővezető, Pedagógus Szolgálati Emlékérem.

SZITA BÁLINT tanár úrnak Szegvárról, aki 42 évig dolgozott pedagógus beosztásban. Tanítóként működött Csorván. Hódmezővásárhelyen testnevelési előadó és szakfelügyelő, Székkutason iskolavezető, Derekegyházán tanító, majd a csikériai Általános Iskola igazgatója, végül kollégiumi nevelőtanár Szentesen nyugdíjazásáig. Kitüntetései: Honvédelmi Érdemérem, Miniszteri Dicséret.

TÓTH BÉLA tanító úrnak Szőregről, aki 43 évig tanítóként dolgozott Mezőkovácsházán, Kunágotán, Mezőhegyesen, Battonyán, Orosházán és végül Szegeden, a Móra Ferenc Általános Iskolában. Kitüntetése: Miniszteri Dicséret

URHEGYI FERENCNÉ tanárnőnek Bercelről, akinek aktív pedagógusként egyetlen állomáshelye volt a Berceli Általános Iskola, ahol 1951-től 1987-ig, 36 évig működött tanítóként, majd földrajz-rajz szakos tanári beosztásban. Nyugdíjasként még 3 évig tanított Nógrádkövesden. Kitüntetései: Kiváló Tanár, Kiváló Úttörővezető, Pedagógus Szolgálati Emlékérem, A Szocialista Kultúráért.

VASTAGH JÓZSEF tanár úrnak Röszkéről, aki 33 évi szolgálati ideje alatt tanított Miklósfalva Általános Iskolájában tanítói beosztásban, majd könyvtáros volt a Zalaegerszegi Megyei Tanács Könyvtárában. Később a Ruzsai, végül 27 évig a Röszkei Általános Iskolában tanárként folytatta működését. Kitüntetése: A Szocialista Kultúráért; Röszke Díszpolgára.

VECSERNYÉS ANDRÁS tanár úrnak Szegedről, aki csaknem 40 évig állt szolgálatban a pedagógus pályán. Tanító és iskolaigazgató volt Ásotthalmon, majd Kiskundorozsmára helyezték, ahol már főiskolai végzettséggel működött nyugdíjazásáig. Szaktárgyi tanítása mellett vezette a KRESZ szakkört, amelynek keretében 15 évig tanította a közlekedési ismereteket. Ezen kívül vezette a Somogyi Könyvtár kihelyezett könyvtári részlegét. Kitüntetése: Pedagógus Szolgálati Emlékérem

dr. Veszprémi Lászlóné CSAPÓ KLÁRA tanárnőnek Szegedről, aki magyar-történelem szakos tanárként 37 évig állt a magyar közoktatás szolgálatában. Tanított Csanádapácán, Békéscsabán, Hódmezővásárhelyen s végül 31 évig Szegeden a Rókusi Általános Iskolában. Kitüntetése: Miniszteri Dicséret.

DR. VESZPRÉMI LÁSZLÓ tanár úrnak Szegedről, aki 44 évig működött a pedagógus pályán, illetve nyugdíjasként napjainkban is, immár hetedik éve. Magyar-történelem-testnevelés szakos tanárként 20 évig tanított Kiskundorozsmán, és ezzel egyidőben tanulmányi- és szakfelügyelői beosztásban működött több mint egy évtizedig. 1970-től 1995-ig főiskolánk 1. sz. Gyakorlóiskolájának igazgatója és a Neveléstudományi tanszéken óraadó volt. Egyetemi doktor. A neveléstudomány kandidátusa. Címzetes főiskolai tanár. Kitüntetései: Közoktatás Kiváló Dolgozója, Oktatásügy Kiváló Dolgozója, Kiváló Pedagógus, A Magyar Köztársasági Érdemrend Kiskeresztje.

VÍGH FERENCNÉ CSIKÓS JULIANNA tanárnőnek Szegedről, aki 40 évig állt a magyar közoktatás szolgálatában. 24 évig tanítói beosztásban dolgozott Gyulán, Medgyesbodzáson, Dobozon, Eleken, Algyőn és Szegeden. 16 évig a Tarján telepi 2. sz. Általános Iskola megbecsült magyar-történelem szakos tanára volt. Kitüntetése: Miniszteri Dicséret.

DR. VITOS ZOLTÁNNÉ IGLÓI ILONA tanárnőnek Szegedről, aki 35 évi szolgálati ideje alatt 7 évig tanítóként működött Makón. Kulturális érdeklődése a néptánc, a népzene felé irányította és művészeti oklevelet szerzett. A szegedi járás Művelődési Központjába hívták meg művészeti előadónak. Később a Szegedi Járási Tanács Művelődési Osztályán népművelési felügyelő beosztásba került, majd a Csongrád Megyei Tanács Művelődésügyi Osztályán főelőadóként dolgozott nyugállományba vonulásáig. Kiemelkedő munkásságát állami, társadalmi és miniszteri kitüntetésekkel ismerték el.

A Díszoklevelek átadásának befejeztével a díszoklevelesek nevében Bolló Bertalan  tanár úr szólt az egybegyűltekhez. 

VI.
Képeslapok és 
Fotográfiák a főiskolai Karunkról
Fotó: Schmidt Andrea